รองนายกรัฐมนตรีและรัฐมนตรีว่าการกระทรวงกลาโหม ชื่นชมทุกภาคส่วนบูรณาการทำงานกวาดล้างยาเสพติด พร้อมให้เร่งขยายผลการทำงานเชิงรุก
รองนายกรัฐมนตรีและรัฐมนตรีว่าการกระทรวงกลาโหม ชื่นชมทุกภาคส่วนบูรณาการทำงานกวาดล้างยาเสพติด พร้อมให้เร่งขยายผลการทำงานเชิงรุก ทำลายเครือข่ายยาเสพติดที่ตกค้างในแหล่งชุมชน ย้ำต้องให้สังคมเชื่อมั่นและมีส่วนร่วมพลโทคงชีพ ตันตระวาณิชย์ โฆษกกระทรวงกลาโหมเปิดเผยว่า พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวชื่นชมการทำงานที่เข้มข้นและจริงจังของหน่วยงานภาครัฐ ทั้งสำนักงานคณะกรรมการป้องกันและปราบปรามยาเสพติด (ป.ป.ส.) , ศูนย์รักษาความปลอดภัย , ฝ่ายปกครอง ทหารและตำรวจ ที่บูรณาการทำงานเชิงรุกกับภาคประชาชน ร่วมกันให้เบาะแส ในการสกัดกั้น กวาดล้างจับกุมผู้ค้ายาเสพติด สามารถสืบสวนขยายผลยึดยาเสพติดได้อย่างต่อเนื่อง ทั้งชายแดนและพื้นที่ชั้นใน โดยภาพรวม เดือนพฤษภาคมที่ผ่านมา สามารถจับกุมผู้กระทำผิดได้ถึง 25,048 คน ยึดยาเสพติด เป็นยาบ้าเกือบ 27 ล้านเม็ด //ยาไอซ์ 574 กิโลกรัม รวมทั้ง เฮโรอีน, ฝิ่น, โคเคน, กัญชา และอื่นๆอีกจำนวนมาก โดยเฉพาะ การตามสืบขยายผล สามารถจับกุมผู้กระทำผิดและยึดยาไอซ์ล็อตใหญ่ ถึง 2,000 กิโลกรัมในพื้นที่กรุงเทพมหานครและจังหวัดปทุมธานีเมื่อต้นเดือนมิถุนายนที่ผ่านมา ซึ่งมีมูลค่าส่งออกต่างประเทศหลายพันล้านบาทรองนายกรัฐมนตรีและรัฐมนตรีว่าการกระทรวงกลาโหม ชื่นชมทุกภาคส่วนบูรณาการทำงานกวาดล้างยาเสพติด พร้อมให้เร่งขยายผลการทำงานเชิงรุก ทำลายเครือข่ายยาเสพติดที่ตกค้างในแหล่งชุมชน ย้ำต้องให้สังคมเชื่อมั่นและมีส่วนร่วมทั้งนี้ พล.อ.ประวิตร ได้กำชับตำรวจและฝ่ายปกครองระดับท้องถิ่น ให้ความสำคัญทำงานใกล้ชิดกับเครือข่ายภาคประชาชนมากขึ้น โดยขอให้นำเบาะแสประชาชนในพื้นที่ ขยายผลรุกทำลายเครือข่ายยาเสพติดในพื้นที่สีเทาที่ยังตกค้างในแหล่งชุมชน พร้อมย้ำว่าความเชื่อมั่นและการมีส่วนร่วมของประชาชนที่มีมากขึ้น ควบคู่กับการทำงานเชิงรุกและจริงจังของหัวหน้าส่วนราชการในพื้นที่ จะสะท้อนถึงความสำเร็จของการทำงานในภาพรวม